Diari Oficial de la Generalitat Valenciana


Sumari del DOGV 6681, del 29-12-2011 (2011/13209)

ORDE 13/2011, de 21 de desembre, de la Conselleria de Justícia i Benestar Social, per la qual es regulen i convoquen ajudes per a finançar activitats complementàries i extraescolars que tinguen com a fi la conciliació de la vida familiar i laboral, realitzades durant l'any 2012 per alumnes dels centres educatius d'Educació Infantil i Educació Primària sostinguts amb fons públics de la Generalitat.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6681

Data del DOGV
:   29-12-2011

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2011/13439


Data del document
:   21-12-2011

Organisme emissor
:   Conselleria de Justícia i Benestar Social

Tipus de document
:   Ordre

Anàlisi jurídica

 Descriptors 

:   * ajuda pública

ORDE 13/2011, de 21 de desembre, de la Conselleria de Justícia i Benestar Social, per la qual es regulen i convoquen ajudes per a finançar activitats complementàries i extraescolars que tinguen com a fi la conciliació de la vida familiar i laboral, realitzades durant l'any 2012 per alumnes dels centres educatius d'Educació Infantil i Educació Primària sostinguts amb fons públics de la Generalitat. [2011/13283]
La incorporació de la dona al mercat de treball constituïx un factor determinant dels canvis socials més recents, resultant necessari configurar un sistema que considere les relacions socials sorgides i un nou mode de cooperació entre dones i hòmens que permeta un repartiment equilibrat de responsabilitats en la vida professional i en la privada.
La necessitat de conciliació del treball i la família ha sigut plantejada, en tots els nivells, com una condició vinculada de forma inequívoca a la nova realitat social. Açò comporta una complexa i difícil problemàtica que ha d'abordar-se, no sols amb importants reformes legislatives, sinó amb l'exigència de promoure addicionalment servicis d'atenció a les persones, en un marc més ampli de política de família i, entre les moltes qüestions que planteja, es troba l'adequació de l'horari escolar al món laboral.
La Llei 5/1997, de 25 de juny, de la Generalitat Valenciana, per la qual es regula el Sistema de Servicis Socials en l'àmbit de la Comunitat Valenciana, inclou, dins de les responsabilitats de la Generalitat, la de donar resposta a diferents problemes socials per mitjà de l'aportació dels recursos financers, tècnics, humans i organitzatius necessaris.
Per a la consecució d'estos objectius, a la Conselleria de Justícia i Benestar Social li correspon fomentar, de mode especialitzat, les actuacions tendents a la protecció i promoció de l'estructura familiar, com a nucli natural i fonamental.
L'article 11 del Decret 99/2011, de 26 d'agost, del Consell, pel qual s'aprova el Reglament Orgànic i Funcional de la Conselleria de Justícia i Benestar Social, disposa que a la Direcció General de Família i Dona li corresponen, entre altres funcions, planificar i elaborar programes a favor de les famílies, de les dones i de la conciliació, així com impulsar actuacions dirigides a afavorir la conciliació de la vida personal, familiar i laboral.
Per a aprofundir en la consecució dels objectius de les polítiques d'igualtat d'oportunitats del Consell per mitjà de l'adequació i creació de servicis sociocomunitaris que permeten a les dones i als hòmens compatibilitzar la seua activitat familiar i professional, s'incentiva l'organització d'activitats extraescolars en els centres educatius, per a atendre les xiquetes i xiquets fora de l'horari escolar i en períodes vacacionals.
Per tot l'anterior, i fent ús de les facultats que em conferix l'article 47.11 del Text Refós de la Llei d'Hisenda Pública de la Generalitat Valenciana, aprovat per Decret Legislatiu de 26 de juny de 1991, i el Decret 99/2011, de 26 d'agost, del Consell, pel qual s'aprova el Reglament Orgànic i Funcional de la Conselleria de Justícia i Benestar Social,
ORDENE
Article 1. Objecte
És objecte de la present orde la convocatòria d'ajudes destinades a les associacions de mares i pares d'alumnes dels centres educatius (Educació Infantil i Educació Primària), sostinguts amb fons públics de la Generalitat, que realitzen activitats extraescolars i complementàries dirigides a la conciliació de la vida familiar i laboral, en l'exercici 2012.
Article 2. Aprovació de les bases
S'aproven les bases per les quals es regix esta convocatòria, incloses com annex I de la present orde.
Article 3. Finançament i notificació a la Comissió Europea
1. La present orde d'ajudes es finançarà amb càrrec al capítol IV del pressupost de gastos de la Generalitat per a l'exercici 2012, programa 323.10 Promoció de les Famílies i les Dones, línia de subvenció T4917.
2. La eficàcia d'esta convocatòria queda condicionada a l'existència, en el pressupost de la Generalitat per a l'exercici econòmic corresponent a l'any 2012, de crèdit adequat i suficient per a atendre a les ajudes previstes en la present orde, i a este efecte haurà de publicar-se en el Diari Oficial de la Comunitat Valenciana la resolució de la Conselleria de Justícia i Benestar Social en què es determinen les línies pressupostàries i la quantia global màxima que els servisca de suport.
3. Les ajudes concedides per mitjà d'esta orde no requerixen la seua notificació a la Comissió Europea, per no reunir tots els requisits de l'apartat 1 de l'article 107 del Tractat de Funcionament de la Unió Europea, atés que les ajudes van dirigides a un col·lectiu que no exercix activitat econòmica.
4. Les ajudes arreplegades en la present convocatòria estan cofinançades pel Fons Social Europeu a través del Programa Operatiu 2007-2013 aprovat per Decisió de la Comissió de data 20 de desembre de 2007, eix I, tema prioritari 63, actuació Conciliació de la vida familiar i laboral: «El FSE invertix en el teu futur».
DISPOSICIONS FINALS
Primera. Aplicació i desplegament
S'autoritza la persona titular de la Subsecretaria i la persona titular de la Direcció General de Família i Dona de la Conselleria de Justícia i Benestar Social perquè, en l'àmbit de les seues competències, adopten les mesures necessàries per al desplegament i aplicació d'esta orde.
Segona. Entrada en vigor
La present orde entrarà en vigor l'endemà de ser publicada en el Diari Oficial de la Comunitat Valenciana.
Tercera. Recursos
Esta orde, que posa fi a la via administrativa, podrà ser recorreguda potestativament en reposició o bé directament es podrà interposar recurs contenciós administratiu en els terminis i davant dels òrgans que s'indiquen a continuació:
a) El recurs de reposició haurà d'interposar-se davant del titular de la Conselleria de Justícia i Benestar Social en el termini d'un mes a comptar des de l'endemà de la seua publicació.
b) El recurs contenciós administratiu haurà d'interposar-se davant de la Sala Contenciosa Administrativa del Tribunal Superior de Justícia de la Comunitat Valenciana en el termini de dos mesos, a comptar des de l'endemà de la seua publicació.
València, 21 de desembre de 2011
El conseller de Justícia i Benestar Social,
JORGE CABRÉ RICO
ANNEX I
Bases
Primera. Objecte i àmbit
1. Es convoquen ajudes dirigides les associacions de mares i pares d'alumnes dels centres educatius (Educació Infantil i Educació Primària), sostinguts amb fons públics de la Generalitat, que realitzen en l'exercici 2012 activitats extraescolars i complementàries dirigides a la conciliació de la vida personal, familiar i laboral.
2. Totes les activitats objecte d'esta orde es duran a terme en l'àmbit territorial de la Comunitat Valenciana.
Segona. Naturalesa de les ajudes
Les ajudes previstes en la present orde tindran la naturalesa jurídica de subvencions públiques.
Tercera. Beneficiàries
Podran ser beneficiàries les associacions de mares i pares d'alumnes a què es referix la base primera de la present orde, que reunisquen els requisits següents:
a) Tindre establida la seua seu i activitat en l'àmbit de la Comunitat Valenciana.
b) Estar inscrites en el cens d'associacions de mares i pares d'alumnes de centres docents no universitaris de la Comunitat Valenciana, a què es referix l'Orde de 4 de novembre de 1996, de la Conselleria de Cultura i Educació.
Quarta. Publicitat i difusió
1. Serà obligació de les entitats que resulten beneficiàries de les ajudes regulades en la present orde donar a conéixer de manera inequívoca que es tracta d'una acció subvencionada per la Direcció General Família i Dona de la Conselleria de Justícia i Benestar Social i cofinançada pel Fons Social Europeu, i caldrà sotmetre's al preceptiu Pla de Comunicació, d'acord amb el que es disposa en la secció primera, informació i publicitat, del capítol II del Reglament número 1828/2006, de 8 de desembre (DOUE de 27.12.2006).
2. Així mateix, hauran d'incorporar en tot el material imprés que es derive de les activitats objecte de la present orde, els logotips de la Generalitat, del Pla d'Igualtat d'Oportunitats entre Dones i Hòmens vigent i del Fons Social Europeu.
Quinta. Activitats subvencionades
1. L'entitat sol·licitant podrà presentar un màxim de dos activitats a subvencionar.
2. Les activitats objecte de les ajudes de la present convocatòria hauran de reunir els requisits següents:
a) Es realitzaran per alumnes compresos, exclusivament, fins als dotze anys d'edat.
b) Es realitzaran en la franja horària de 07.00 h a 09.00 h i/o en períodes vacacionals.
c) Les activitats per a les quals se sol·licite l'ajuda es desenrotllaran durant l'exercici 2012.
Sexta. Cofinançament
1. La Conselleria de Justícia i Benestar Social, a través de la Direcció General de Família i Dona, finançarà fins a un màxim del 50% del cost total de l'activitat.
2. En el cas que, després d'adjudicar les ajudes sol·licitades per les distintes entitats, existisquen disponibilitats en la dotació pressupostària per a la cobertura de la present convocatòria, les dites disponibilitats es podran prorratejar entre les distintes entitats, d'acord amb la valoració concedida segons el que disposa la base octava punt tres d'esta convocatòria, amb un límit màxim del 75% del cost total de cada activitat.
Sèptima. Presentació de sol·licituds, documentació i termini
1. Les sol·licituds es presentaran per duplicat en qualsevol dels registres de les direccions territorials de la Conselleria de Justícia i Benestar Social o en qualsevol dels llocs establits en l'article 38.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, per a la qual cosa utilitzaran els models normalitzats establits a este efecte i que figuren en la present orde com annex II.
2. La sol·licitud a què es fa referència en el paràgraf anterior haurà d'anar acompanyada de la documentació següent:
a) Fitxa descriptiva de les activitats a subvencionar segons model de l'annex III d'esta orde.
b) Certificació del director o directora del centre educatiu on es vagen a realitzar les activitats objecte de subvenció, sobre la seua adequació al pla general d'activitats del referit centre, amb indicació expressa de la data d'inici, horari setmanal i lloc de realització d'estes.
c) Certificació de la persona titular de la secretaria de l'entitat que acredite l'acord de l'associació pel qual es va efectuar el nomenament del seu representant, així com que este té capacitat suficient per a realitzar qualsevol classe de domiciliació bancària per compte de l'associació.
d) Autorització expressa a la Conselleria de Justícia i Benestar Social, inclosa en l'apartat C de la sol·licitud (annex II), perquè d'acord amb el que disposa l'article 6 de la Llei Orgànica 15/1999, de 13 de desembre, de Protecció de Dades de Caràcter Personal, i la resta de normativa aplicable, per a la comprovació telemàtica de les dades personals que es troben en poder dels fitxers del sistema de verificació de dades d'identitat, de les administracions tributàries i de la Seguretat Social, a l'únic efecte de verificar el compliment dels requisits i condicions necessaris per a disfrutar de les ajudes de la present convocatòria.
En cas de no donar eixa autorització, haurà d'aportar còpia compulsada del document acreditatiu d'identitat de la persona sol·licitant del CIF de l'entitat i certificats de trobar-se al corrent en les seues obligacions tributàries i enfront de la Seguretat Social.
No obstant això, si de la comprovació efectuada resulta alguna discordança amb les dades facilitades per esta en la seua sol·licitud, l'òrgan instructor estarà facultat per a realitzar les actuacions procedents per a aclarir-la.
e) Dades de domiciliació bancària, segons model normalitzat que s'inclou en la present orde com a «model de domiciliació bancària».
f) Un projecte per cada una de les activitats per a les quals se sol·licita l'ajuda, junt amb el pressupost d'ingressos i gastos, desglossats per conceptes i programació de l'activitat, d'acord amb les dades relacionades en l'annex III de la present orde. Obligatòriament haurà d'incloure mòdul d'igualtat d'oportunitats a impartir en cada una de les activitats, en que s'especificaran les seues característiques i contingut.
g) Relació d'alumnes que realitzen cada una de les activitats per a les quals se sol·licita l'ajuda, amb indicació de nom i cognoms i data de naixement.
h) Fotocòpia compulsada de la pòlissa de l'assegurança d'accidents de l'alumnat participant.
i) Número d'inscripció en el cens d'associacions de mares i pares d'alumnes de centres docents no universitaris de la Comunitat Valenciana, a què es referix l'Orde de 4 de novembre de 1996, de la Conselleria de Cultura i Educació, a indicar en l'apartat B de la sol·licitud.
j) Declaració responsable subscrita pel representant legal que l'associació no està sotmesa en cap de les prohibicions per a obtindre la condició de beneficiària de subvencions públiques, de conformitat amb l'article 13 de la Llei 38/2003, de 17 de novembre, General de Subvencions, i del compliment d'obligacions de reintegrament de subvencions que, si és el cas, se li hagueren exigit, segons consta en l'apartat C de la sol·licitud.
3. L'òrgan instructor podrà requerir a l'entitat sol·licitant la presentació de qualsevol altra documentació que es considere necessària per a la tramitació de la subvenció.
4. Quan la sol·licitud no reunisca els requisits establits en la present orde o no s'acompanye la documentació que, d'acord amb esta, resulte exigible, de conformitat amb el que preveu l'article 71 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, es requerirà a les persones interessades perquè, en un termini de 10 dies, esmenen la falta o acompanyen els documents preceptius, amb indicació que, si així no ho fan, se'ls tindrà per desistides de la seua petició, prèvia resolució, que haurà de ser dictada en els termes que preveu l'article 42 de l'esmentada llei. En este supòsit l'òrgan instructor elevarà la corresponent proposta de resolució a la persona titular de la Direcció General de Família i Dona que resoldrà.
5. El termini de presentació de sol·licituds serà d'un mes comptat des de l'endemà de la publicació de la present orde en el Diari Oficial de la Comunitat Valenciana.
Octava. Valoració de les sol·licituds
1. La concessió de les ajudes es realitzarà per mitjà de concurrència competitiva, entenent per tal aquella que, imputada a un mateix crèdit pressupostari, considera una eventual pluralitat de sol·licituds i la comparació, en un únic procediment, de les dites sol·licituds entre si d'acord amb els criteris establits en la present convocatòria, estimant les sol·licituds a què s'haja atorgat la valoració conforme al punt tres d'esta base, adjudicant les ajudes amb els límits fixats en la base sexta d'esta convocatòria fins que s'extingisca el crèdit pressupostari.
En el cas que els imports de les ajudes corresponents a les sol·licituds estimades excedisquen de la dotació pressupostària assignada a esta convocatòria, es procedirà al prorrateig de la quantia corresponent a la dita dotació pressupostària entre les distintes entitats beneficiàries en funció de la valoració assignada.
2. Tota sol·licitud estarà subjecta a valoració a càrrec d'una comissió, que es constituirà a este efecte, i que avaluarà els projectes per mitjà de l'aplicació dels criteris següents:
a) Les activitats objecte de subvenció que es realitzen per un nombre més gran d'alumnes amb la graduació següent:
Menys de 15 alumnes per activitat 2 punts
Entre 15 i 30 alumnes per activitat 3 punts
Més de 30 alumnes per activitat 4 punts
b) L'amplitud de l'horari de les activitats que es realitzen durant la franja horària de 07.00 h a 09.00 h:
Dos hores 4 punts
Una hora 2 punts
c) Les activitats realitzades en períodes vacacionals es valoraran com s'indica a continuació:
Tots els períodes vacacionals 3 punts
Període estival 2 punts
Períodes no estivals 1 punt
d) Les activitats en què l'edat de l'alumnat que realitze l'activitat objecte de subvenció estiga majoritàriament comprés:
Des de 0 anys fins a 3 anys 4 punts
A partir de 3 anys fins a 6 anys 3 punts
A partir de 6 anys fins a 8 anys 2 punts
A partir de 8 anys fins a 12 anys 1 punt
e) Els projectes d'activitats complementàries o extraescolars que es desenrotllen en centres educatius que estiguen ubicats en zones desfavorides socialment i econòmicament, i aquells que estiguen en nuclis urbans que, per les seues circumstàncies de desenrotllament industrial, dificulten la integració de la dona en el món laboral: 1 punt.
f) La qualitat de les activitats a desenrotllar del projecte presentat: 3 punts.
g) Els projectes d'activitats que incloguen en la programació un mòdul d'educació mediambiental: 1 punt.
3. Examinades i valorades les sol·licituds d'aquells participants que reunisquen els requisits exigits en la present orde, la comissió de valoració podrà fixar una puntuació mínima a partir de la qual s'obtindrà l'ajuda.
4. Excepcionalment, per raons d'interés públic, la comissió de valoració podrà realitzar propostes que excedisquen dels criteris establits, quan concórreguen circumstàncies extraordinàries degudament acreditades en l'expedient.
Novena. Comissió de valoració
La comissió de valoració, a la qual es fa referència en la base anterior, estarà composta per:
a) La persona titular de la direcció del Servici de Gestió de Programes de Família i Conciliació de la Direcció General de Família i Dona, o persona en qui delegue, en qualitat de president o presidenta.
b) La persona titular de la direcció de la Secció de Planificació i Programes de la Direcció General de Família i Dona, o persona en qui delegue, en qualitat de secretari/a.
c) La persona titular de la direcció de la Secció de Família de la Direcció General de Família i Dona, o persona en qui delegue.
d) Una persona representant de cada una de les unitats de Dona de les direccions territorials de la Conselleria de Justícia i Benestar Social.
Deu. Resolució
1. La comissió de valoració establida en la base novena de la present orde elevarà les corresponents propostes de resolució a la persona titular de la Direcció General de Família i Dona, atenent als criteris de valoració de la base octava, que resoldrà per delegació d'acord amb el que establix la Resolució de 27 de febrer de 2009 (DOCV núm. 5967, de 04.03.2009), sobre delegació de competències en determinats òrgans de la Conselleria de Benestar Social.
2. El termini màxim per a resoldre i notificar la resolució procedent serà de sis mesos comptats des de l'endemà de la publicació en el Diari Oficial de la Comunitat Valenciana de la resolució per la qual es done publicitat als crèdits per a finançar les ajudes convocades per mitjà de la present orde, d'acord amb el pressupost de la Generalitat per a l'any 2012.
3. Transcorregut el termini anterior sense que s'haja dictat i notificat resolució expressa, s'entendrà desestimada la pretensió per silenci administratiu, de conformitat amb el que preveu l'article 44.1 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
4. No obstant això, si es desestimen totalment o parcialment sol·licituds per falta de consignació pressupostària i, després de la finalització del termini de resolució, s'incrementen els crèdits destinats a finançar estes ajudes, estes sol·licituds exclusivament podran valorar-se, resoldre's i notificar-se en el termini de tres mesos comptats a partir de la data de publicació en el Diari Oficial de la Comunitat Valenciana de la resolució del titular de la Conselleria de Justícia i Benestar Social que done publicitat a este increment.
5. Les resolucions es notificaran a les persones interessades en els termes que preveu l'article 58 de la Llei 30/1992, de 26 de novembre, de Règim jurídic de les Administracions Públiques i Procediment Administratiu Comú, donant-se publicitat de les subvencions concedides d'acord amb el que establix l'article 18 de la Llei 38/2003, de 17 de novembre, General de Subvencions.
6. Contra la resolució de la present orde, que posarà fi a la via administrativa, es podrà interposar recurs potestatiu de reposició en el termini d'un mes, segons el que es disposa en els articles 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, davant de la persona titular de la Direcció General de Família i Dona, que resoldrà per delegació d'acord amb la Resolució de 27 de febrer de 2009, sobre delegació de l'exercici de competències en determinats òrgans de la Conselleria de Benestar Social, o bé directament recurs contenciós administratiu en el termini de dos mesos a partir de l'endemà de la seua notificació, davant de la Sala de Contenciosa Administrativa del Tribunal Superior de Justícia de la Comunitat Valenciana, de conformitat amb el que disposen els articles 10 i 46.1 de la Llei 29/1998, de 13 de juliol, reguladora de la Jurisdicció Contenciosa Administrativa, sense perjuí que es puga interposar qualsevol altre recurs que s'estime pertinent d'acord amb la norma aplicable al fet que tracta esta resolució.
7. Tota alteració de les condicions tingudes en compte per a la concessió de la subvenció podrà donar lloc a la modificació de la resolució inicial.
Onze. Obligacions de les entitats beneficiàries
Són obligacions de les entitats beneficiàries:
a) Realitzar les activitats extraescolars o complementàries subvencionades segons el que preveu esta orde.
b) Facilitar a la Direcció General de Família i Dona de la Conselleria de Justícia i Benestar Social les tasques de seguiment i control.
c) Sotmetre's a les accions de control financer de la Intervenció General de la Generalitat i, si és el cas, dels òrgans competents del Fons Social Europeu, en relació amb la subvenció concedida.
d) Comunicar, tan prompte com es conega la concessió de la subvenció sol·licitada i, en tot cas, amb anterioritat al termini de justificació de l'aplicació donada als fons percebuts, l'obtenció d'altres subvencions, ajudes, ingressos o recursos que financen les activitats subvencionades.
e) Presentar, degudament omplides, les enquestes sobre l'activitat subvencionada que es faciliten per la Direcció General de Família i Dona.
f) Presentar una memòria tècnica que arreplegue i avalue els resultats de les activitats realitzades.
g) Comunicar qualsevol variació que es produïsca respecte de les dades consignades en la sol·licitud presentada.
h) Complir quantes obligacions es troben previstes per al règim de subvencions i ajudes públiques, que li siguen aplicables a la present orde, de conformitat amb el que disposa el Text Refós de la Llei d'Hisenda Pública de la Generalitat Valenciana i la resta de legislació nacional i comunitària que se li aplique.
Dotze. Pagament i justificació de les subvencions
1. El pagament de les ajudes i subvencions previstes en esta orde s'efectuarà amb la justificació prèvia de les activitats subvencionades.
2. La documentació corresponent a la justificació de les ajudes haurà de presentar-se, com a data màxima, el dia 31 d'octubre de 2012.
3. Per a la justificació de les ajudes, serà necessari presentar la documentació suficient i adequada que acredite els gastos derivats de la realització de les activitats objecte de la present orde, de conformitat amb el que disposa la secció segona del títol VII del Reglament 1083/2006, del Consell de la Unió Europea, pel qual s'establixen les disposicions generals relatives al Fons Europeu de Desenrotllament Regional, al Fons Social Europeu i al Fons de Cohesió, i de l'Orde TIN/2965/2008, de 14 de novembre, per la qual es determinen els gastos subvencionables pel Fons Social Europeu durant el període de programació de 2007-2013, així com que complisquen els requisits formals exigits per a la seua expedició, de conformitat amb el que establix el Reial Decret 1496/2003, de 28 de novembre, pel qual es regulen les obligacions de facturació.
4. La documentació justificativa haurà de correspondre, ineludiblement, a gastos realitzats durant l'exercici 2012, i haurà de constar dels documents següents:
a) Memòria financera, que inclourà:
- Taula de gastos individual per a cada activitat amb indicació del nom de l'AMPA, CIF, firma del representant legal i segell de l'entitat. En ella es relacionaran els gastos, i es farà constar el número d'orde, número de factura, data de la factura, concepte, import i percentatge imputat.
- Factures originals o còpies compulsades legalment emeses per l'empresa que s'haja contractat per a realitzar l'activitat o activitats i/o nòmines del personal contractat per l'AMPA. En el cas d'imputar-se la seguretat social haurà de presentar-se, a més de la nòmina, els TC1 i TC2.
- Qualsevol altre tipus de gasto elegible que s'impute haurà de d'estar justificat amb la corresponent factura en què conste com a client expressament l'AMPA beneficiària i l'activitat o programa subvencionat.
- Justificants de pagament originals o còpies compulsades de les dites factures, que proven l'eixida real i efectiva dels fons del compte de l'AMPA beneficiària (transferència bancària en què conste els pagaments efectuats en relació a l'activitat subvencionada).
- Annex financer, si és procedent, en què es mencionen les incidències econòmiques o aclariments oportuns que puguen ser rellevants.
- Excepcionalment, per a gastos de xicotet import o l'especial naturalesa dels quals no admeta el pagament a través de transferència bancària, serà acceptable el pagament al comptat. En este cas els pagaments efectius estaran realitzats a càrrec de la caixa fixa de l'entitat beneficiària, i la justificació documental d'estos haurà d'acreditar-se per mitjà de la factura o equivalent, acompanyada de l'apunt comptable del llibre de gastos de l'entitat beneficiària, on puga identificar-se l'assentament comptable corresponent a la factura.
b) Memòria tècnica a què es fa referència en la base onze de la present orde, relativa a les activitats realitzades i avaluació dels resultats obtinguts i la seua contribució a la conciliació de la vida familiar i laboral.
c) Les enquestes a les mares i pares de l'alumnat que haja realitzat les activitats complementàries i/o extraescolars beneficiàries de les ajudes, segons model d'enquesta disponible en la pàgina web de la Conselleria de Justícia i Benestar Social.
d) Justificant de pagament de la pòlissa d'assegurança d'accidents de l'alumnat.
e) Còpia del material imprés utilitzat per a la difusió de les activitats subvencionades.
5. La Direcció General de Família i Dona dictarà les instruccions i formularis necessaris que hauran de presentar-se junt amb la documentació justificativa i que es trobarà disponible en la pàgina web de la Conselleria de Justícia i de Benestar Social.
Tretze. Minoració o desistiment sense efectes de la resolució de concessió
1. L'alteració d'alguna de les característiques no essencials del projecte aprovat, l'incompliment d'algunes condicions establides en la resolució, la falta de justificació de la totalitat dels gastos subvencionats i la concessió, després de la presentació de la sol·licitud, d'altres ajudes públiques o privades que en el seu conjunt superen el cost de l'activitat a desenrotllar per l'entitat beneficiària, podrà donar lloc a la minoració de la subvenció concedida.
2. L'incompliment per l'entitat beneficiària de qualsevol dels requisits, condicions i la resta de circumstàncies que van donar lloc a l'atorgament de la subvenció, la variació de la finalitat de l'actuació, la falta de justificació de l'acció i les altres causes previstes en l'article 37 de la Llei 38/2003, de 17 de novembre, General de Subvencions, donaran lloc a la incoació, per l'òrgan competent per a la concessió de les ajudes, del corresponent procediment, que podrà finalitzar, si és el cas, amb la revocació de la subvenció i l'obligació de reintegrar les quantitats indegudament percebudes i l'interés de demora.
3. En el cas que no es duga a terme la realització de la totalitat del projecte, la subvenció no podrà superar els percentatges d'aportació de la Conselleria de Justícia i Benestar Social que s'especifiquen en la base sexta d'esta convocatòria, aplicats sobre el cost realment executat.
4. En la tramitació del procediment es garantirà, en tot cas, el dret de la persona interessada al tràmit d'audiència.
5. El termini màxim per a resoldre serà de sis mesos des del moment que s'incoe l'expedient de revocació o minoració i, si és el cas, reintegrament. Una vegada transcorregut el referit termini sense resolució expressa, suposarà la caducitat del procediment, però no la prescripció de l'acció.
6. Les quantitats que s'hagen de reintegrar tindran la consideració d'ingressos de dret públic, als efectes del procediment aplicable per a la seua cobrança.
Catorze. Acceptació de les bases
La participació en la present convocatòria implica l'acceptació íntegra de les seues bases, així com a aparéixer en la llista pública prevista en l'article 7, apartat 2, lletra d, del Reglament (CE) 1828/2006, de la Comissió, de 8 de desembre de 2006.